Laurids Christoffer Ulfeldt

Laurids Christoffer Ulfeldt (født 14. september 1678, død 26. desember 1762) var en dansk sjøoffiser og siste mann i Danmark av slekten Ulfeldt.

Han var sønn av rittmester, senere major Frederik Ulrik Ulfeldt (1650–1699) og Anne Grubbe (d. 1679), gjorde karriere i flåten og endte som schoutbynacht. Omkring 1700 var han i Wien, i 1710 var han sjef for orlogsskipet Christianus Qvintus og ble samme år kaptein. I 1712 ble han kommandørkaptein, og i 1720 var han sjef for linjeskipet Wenden og var blitt kommandør. Han deltok i flere slag under den store nordiske krig.

I 1720 ektet han i København Catharine Due (1677–1768). Han og hustruen er begravet i Køge kirke på Sjælland, hvor et epitafium er oppsatt.

Referanser 

Danske admiraler
Slekten Ulfeldt
Artikler i sjøfart-prosjektet